
Az óvodai drámapedagógia egész személyiséget fejlesztő hatásának vizsgálata egy sajátos kutatás által kidolgozott (dramatikus) kompetenciát mérő új eszköz segítségével

Az óvodai drámapedagógia egész személyiséget fejlesztő hatásának vizsgálata egy sajátos kutatás által kidolgozott (dramatikus) kompetenciát mérő új eszköz segítségével


Dolgozatunk témája a drámapedagógia egész személyiséget fejlesztő hatását taglalja, ami bárhol, bármikor és bárki számára használható fejlesztési módszer. Pályaművünkben a drámapedagógia fejlesztő hatását vizsgáltuk az óvodás korosztályú gyermekek körében. Témánk azért értékes az általános pedagógia és a szakmódszertan (drámapedagógia) számára, mert csekély számú szakirodalom szól az óvodások efféle fejlesztéséről és méréséről. Munkánk során találtunk egy olyan óvodát, ahol már évek óta napi rendszerességgel alkalmazzák a tevékenységekben a drámajátékokat. Az ő pedagógiai programjukat megismerve tanulmányozhattuk az éppen kísérleti fázisban lévő mérőlapukat. Ez adott ihletet arra, hogy egy hasonló szerkezetű mérőeszközt készítsünk a drámapedagógia felől megközelítve. Ehhez a DICE, egy a drámapedagógia hatását kutató project kulcskompetenciáit alkalmaztuk. Az így elkészült mérőeszközünk alkalmas arra, hogy felmérjük vele a nagycsoportos gyermekek aktuális dramatikus és általános fejlettségi szintjét akkor is, ha nem alkalmazzák rendszeresen a drámapedagógiai módszereket. Mérőeszközünket kipróbálva tesztmérést végeztünk az előbb említett óvodában és egy kontroll csoportban. Az eredmények a módszerhez és a mérőeszközhöz hasonlóan érdekesek, a táblázatos és színskálás diagramok pedig magukért beszélnek.
 



